Պատերազմները տեղափոխվում են առցանց դաշտ
Մեր առցանց տեղեկատվական դարում բոլոր դրական կողմերի հետ միասին ավելանում են նաեւ վտանգները՝ բանկային քարտերի տվյալները գողացող հաքերներից մինչեւ միջպետական առցանց պատերազմներ:
Այս շաբաթ անցած հաքերների համաժողովի ընթացքում 11-ամյա մի տղայի հաջողվել էր կոտրել Ֆլորիդայի ընտրական հանձնաժողովի կայքի պաշտպանությունը: Քայլ, որն առցանց անվտանգության մասին խոսելու եւս մեկ առիթ հանդիսացավ: ԱՄՆ-ի նպատակներն առցանց ոլորտում ներկայացրել էր փոխնախագահ Մայք Փենսը. «Մենք առցանց աշխարհում Ամերիկայի անվտանգությունը կդարձնենք նույնքան գերիշխող, որքան այն ֆիզիկական աշխարհում է»: Նախորդ տարի Equifax ընկերությունից գողացված 150 միլիոն ամերիկացիների անձնական տվյալները ստիպել են նաեւ մասնավոր ընկերություններին զբաղվել առցանց անվտանգությամբ, երբեմն աշխատանքի ընդունելով հաքերների: «Ընկերություններըվճարում են, որպեսզի մենք փորձենք ներթափանցել նրանց առցանց համակարգ։ Դրանից հետոմենք նրանց պատմում ենք իրենց համակարգի թույլ տեղերի մասին», - նշում է հաքեր, առցանց անվտանգության մասնագետ Վիննի Թրոյան: Սակայն հարվածի տակ են ոչ միայնֆինանսական հաստատությունները: IBM ընկերության մասնագետների խոսքերով, առցանց հարձակումներ են կատարվում նաեւ պետական եւ առողջապահական հաստատությունների վրա: Ստեղծված իրավիճակում հարվածի տակ է նույնիսկ երկրների ազգային անվտանգությունը, համոզված է առցանց անվտանգության մասնագետ Քիմ Զեթթերը. «Օրինակ, Միացյալ Նահանգներն ու Իսրայելը վիրուս էին մշակել, որով վարակել էին Իրանում գտնվող ուրանի հարստացման ցենտրիֆուգները, որոնք էլ շարքից դուրս էին եկել»: Առայժմ առցանց հարձակումները դեռեւս մահացու ավարտ չեն ունենում, սակայն, մասնագետների խոսքով, դրանց վտանգն ապագայում նվազեցնելու համար կպահանջվեն գլոբալ լուծումներ: